Diari Oficial de la Generalitat Valenciana


Sumari del DOGV 7924, del 24-11-2016 (2016/9313)

Extracte de la Resolució de 18 de novembre de 2016, de la vicerectora d'Estudis de Grau i Política Lingüística de la Universitat de València, per la qual es convoca i s'estableixen les bases reguladores de la III edición del premio A. Olga Quiñones Fernández.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9313


Data del document
:   18-11-2016

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 18 de novembre de 2016, de la vicerectora d'Estudis de Grau i Política Lingüística de la Universitat de València, per la qual es convoca i s'estableixen les bases reguladores de la III edición del premio A. Olga Quiñones Fernández. [2016/9313]  
BDNS(Identif.):323166  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Aquest premi s'adreça a aquells o aquelles que, estudiant a la Universitat de València hagen defensat el treball de fi de grau, de fi de màster o la tesi doctoral en aquesta Universitat.  
  
Segon. Objecte  
L'objecte d'aquesta convocatòria és reconèixer els treballs originals d'investigació en matèria de dones i per la igualtat de gènere, redactats en qualsevol de les llengües oficials a la Universitat de València (excepte que es tracte de programes de la Universitat oficialment impartits en anglès, en els quals s'admetran també treballs redactats en aquesta llengua), d'acord amb els principis de la Llei d'igualtat; i defensats en aquesta universitat en el curs acadèmic 2015-2016 per a les modalitats 1 i 2; i en els cursos 2014-15 i 2015-16 per a la modalitat 3, en els següents cicles d'estudis oficials:  
i) Estudis de grau: treball final de grau (modalitat 1)  
ii) Estudis de màster: treball final de màster (modalitat 2)  
iii) Estudis de doctorat: tesi doctoral (modalitat 3)  
  
Tercer. Bases reguladores  
La convocatòria està publicada en la URL:   
http://www.uv.es/igualtat  
  
Quarta. Quantia  
a) Es concedirà un premi per cada modalitat establerta en aquesta convocatòria:  
i) Primera modalitat: per a treballs de fi de grau (TFG), 500 euros i diploma.  
ii) Segona modalitat: per a treballs de fi de màster (TFM), 1.000 euros i diploma.  
iii) Tercera modalitat: per a tesis doctorals (TD), 1.500 euros i diploma.  
b) Es podran concedir accèssits, sense dotació econòmica, si la qualitat dels treballs presentats i no premiats ho mereixen, segons el criteri del jurat.  
c) El import dels premis estarà subjecte a la retenció de l'Impost sobre la Renda de les Persones Físiques (IRPF) que marca la llei, i es formalitzarà per mitjà de transferència bancària en un únic pagament, per a la qual cosa caldrà omplir la fitxa de pagaments a tercers en el termini de quinze dies a comptar de l'endemà de la publicació del resultat. Esta fitxa serà facilitada per la Unitat d'Igualtat, a través del correu electrònic que, a este efecte, hagen indicat les persones premiades en la sol·licitud de presentació al Premi.  
  
Cinquè. Termini de presentació de sol·licituds  
Les sol·licituds s'han de presentar en el termini d'un mes a partir de l'endemà de la publicació de l'extracte de la resolució de la convocatòria del premi en el Diari Oficial de la Comunitat Valenciana (DOGV).  
  
Si la sol·licitud no posseeix els requisits o no va acompanyada de la documentació exigida en aquesta convocatòria, podrà ser esmenada de conformitat amb les previsions i els efectes de l'article 68 (esmena i millora de sol·licituds) de la Llei 39/2015, d'1 d'octubre, del procediment administratiu comú de les administracions públiques.  
  
Sisè. Altres dades  
Criteris de valoració  
Els premis es valoraran, per a cada modalitat establerta, segons els criteris següents:  
a) Originalitat i impacte (amb una valoració del 50 % de la puntuació total):  
i) La singularitat en el plantejament del tema.  
ii) Grau d'incorporació de la perspectiva de gènere.   
iii) Grau de transferència i innovació social.  
b) Metodologia utilitzada (amb una valoració del 30 % de la puntuació total)  
i) Precisió i tractament científic.  
ii) Bibliografia.  
c) Redacció del treball (amb una valoració del 20 % de la puntuació total)  
i) Claredat expositiva.  
ii) Ordenació adequada del treball.  
iii) Ús inclusiu i no sexista de la llengua.  
Sol·licituds  
a) Les sol·licituds s'han de presentar preferentment en modalitat electrònica per mitjà del formulari web que es publicarà en l'adreça https://webges.uv.es/uventreuweb/xxxx, sense perjudici que es puga presentar al Registre General de la Universitat de València (edifici Rectorat, av. Blasco Ibáñez, 13, 46218 València) o en qualsevol dels registres auxiliars. També es poden presentar per qualsevol dels mitjans previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
b) En cas de no optar per la presentació electrònica, caldrà adjuntar a la sol·licitud ?en suport electrònic (CD o memòria USB)- la documentació, en format PDF, indicada en l'apartat següent.  
  
c) Documentació que s'ha d'aportar:  
i) Imprès de sol·licitud degudament emplenat. En trobareu el model en el web de la Unitat d'Igualtat http://www.uv.es/igualtat.  
ii) El treball que es presenta a aquest premi (en format PDF).  
iii) Justificant de la qualificació obtinguda per l'avaluació del treball presentat al premi.  
iv) Resum del treball (en format PDF):  
(1) Per als treballs de fi de grau, 3-4 fulls.  
(2) Per als treballs de fi de màster, 6-7 fulls.  
(3) Per a les tesis doctorals, 8-10 fulls.  
v) Breu curriculum vitae (en format PDF).  
  
València, 18 de novembre de 2016.- La vicerectora d'Estudis de Grau i Política Lingüística, p. d. (rector, DOGV 26.10.2016): Isabel Vázquez Navarro.